Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8652

b) ha a látás gyorsan ingadozik és a domináns látás nem határozható meg, csak a legkisebb látást kell jelenteni az irány megjelölése nélkül. 4.3 Futópálya látástávolság 4.3.1 Elhelyezés 4.3.1.1 Ajánlás. – Futópálya látástávolságot a futópálya felett közelítőleg 2,5 m (7,5 láb) magasságban kell meghatározni. 4.3.1.2 Ajánlás. –A futópálya látástávolság megfigyeléseket a futópálya középvonalától legfeljebb 120 m oldalirányú távolságban kell végezni. A földetérési zónára jellemző megfigyelések helyének kb. 300 m-re kell lennie a futópálya mentén a küszöbtől számítva. A futópálya középső és harmadik harmadára jellemző megfigyelések helyét a futópálya mentén a küszöbtől számítva 1000 és 1500 méter közötti távolságra kell telepíteni , illetve kb. 300 m-re a futópálya ellentétes végétől. Ezeknek a helyeknek, és ha szükséges, további helyeknek, pontos meghatározásához olyan repülési, meteorológiai és klimatológiai tényezőket kell figyelembe venni, mint pl. hosszú futópályák, ingoványok és más ködösödésre hajlamos területek. 4.3.2 Műszerezett rendszerek Megjegyzés. – Mivel a pontosság egyik műszerkivitelezésről a másikra változhat, a teljesítmény jellemzőket a futópálya látástávolság megállapítására szolgáló műszereknél kiválasztás előtt ellenőrizni kell. Az előre-szórás mérő kalibrálásának követhetőnek, és a transzmisszométer szabványhoz verifikálhatónak kell lenni, amelynek pontosságát az előirányzott üzemelési tartomány felett verifikálták. Műszerezett futópálya látástávolság rendszerekben lévő transzmisszométerek és előre-szórás mérők használatára vonatkozó útmutató anyag a Futópálya látástávolság megfigyelési és jelentési eljárások kézikönyve (Manual of Runway Visual Range Observing and Reporting Practices) (Doc 9328) kiadványban található. 4.3.2.1 Transzmisszométereken vagy előre-szórás mérőkön alapuló műszerezett rendszereket II. és III. kategóriájú műszeres megközelítési és leszállási műveletekre szánt futópályákon való futópálya látástávolság meghatározására használnak. 4.3.2.2 Ajánlás. – Transzmisszométereken vagy előre-szórás mérőkön alapuló műszerezett rendszereket I. kategóriájú műszeres megközelítési és leszállási műveletekre szánt futópályákon való futópálya látástávolság meghatározására használnak. 4.3.3 Kijelző 4.3.3.1 Ha a futópálya látástávolság megállapítására műszerezett rendszereket használnak, egy, vagy igény esetén több kijelzőt a megfelelő légiforgalmi egységeknél lévő kijelzőkkel kapcsolódó meteorológiai állomáson kell elhelyezni. A meteorológiai állomáson és a légiforgalmi szolgálati egységeknél lévő kijelzőknek ugyanazon érzékelőkhöz kell tartozniuk, és ahol külön érzékelők szükségesek, ahogyan a 4.3.1.2 pontban le van írva, a kijelzőket világosan meg kell jelölni az egyes érzékelők által figyelt futópálya és futópálya szakasz azonosítása érdekében. 4.3.3.2 Ajánlás. – Ahol a futópálya látástávolságot emberi megfigyelők állapítják meg, a futópálya látástávolságot jelenteni kell a megfelelő helyi légiforgalmi szolgáltató egységeknek, amikor a jelentő 2007/70/II. szám skálának megfelelően jelentett értékben változás áll be (kivéve, ha a 3.2.2 a) vagy b) érvényes). Az ilyen jelentések továbbítását normál esetben a megfigyelés befejezése után 15 másodpercen belül be kell fejezni. 4.3.4 Átlagolás Ahol a futópálya látástávolság meghatározására műszerezett rendszereket használnak, ezek inputjait legalább minden 60 másodpercben fel kell frissíteni, hogy lehetővé tegyék az aktuális reprezentatív értékek szolgáltatását. Az átlagolási időszaknak a következőknek kell lenni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes